কোচবিহারে তাজা বোমা উদ্ধার ঘিরে চাঞ্চল্য

রবিউল হোসেন, কোচবিহার: সাত সকালে তাজা বোমা উদ্ধারে (Bomb Recovered) চাঞ্চল্য দিনহাটার (Dinhata) কিসামত দশগ্রামের ফক্করের হাট এলাকায়। জানা যায় মঙ্গলবার সাতসকালে ওই এলাকার একটি বাড়ির খড়ের গাদার পাশে একটি তাজা বোমা উদ্ধার হয়। খবর দেওয়া হয় পুলিশকে, পরবর্তীতে সাহেবগঞ্জ থানার (Sahebganj Police Station) পুলিশ এসে তাজা বোমাটিকে উদ্ধার করে নিয়ে যায়।

স্থানীয় বাসিন্দা শ্যামল কুমার বর্মন বলেন, আজ মঙ্গলবার সকাল আনুমানিক ৭টা নাগাদ তার বৌদি বাড়ির বাইরে ঝাড় দিচ্ছিলেন। সেই সময় হঠাৎ করে তার চোখে পড়ে একটি গোল জিনিস।

এরপর তিনি পরিবারের লোকজন এবং স্থানীয়দের ডাকলে তারা বুঝতে পারেন যে এটি একটি তাজা বোমা। সঙ্গে সঙ্গেই ঘটনার খবর ছড়িয়ে পড়ে গ্রাম জুড়ে। প্রচুর মানুষ ছুটে আসেন সেটিকে দেখার জন্য।

আরও পড়ুন: ফের চালু হোক কলকাতা-লন্ডন সরাসরি বিমান পরিষেবা, লন্ডনে ভারতীয় দূতাবাসে সওয়াল মুখ্যমন্ত্রীর

অন্যদিকে খবর দেওয়া হয় পুলিশকে। কিছুক্ষণের মধ্যেই সাহেবগঞ্জ থানার পুলিশ এসে ওই তাজা বোমাটি উদ্ধার করে নিয়ে যায়।

কিভাবে কোথা থেকে এই তাজা বোমাটি ওখানে আসলো তা বুঝতে পারছেন না এলাকার মানুষ। বোমা উদ্ধার হলেও ঘটনাকে কেন্দ্র করে রীতিমতো চাঞ্চল্য এলাকায়।